《山中杂咏》
宋代·许必胜

久病鲜尘事，溪山逐相安。
欲知生息意，自树庭中兰。
静睹共叶荣，春风吹亦难。
新禽弄佳吹，小水生微澜。
同在天地中，安能测其端。
夜澄众境寂，月小松声寒。
言念御风人，感兹清露溥。
悲来心自微，凄然竟长叹。

作者简介：许必胜，字希文，金坛（今属江苏）人。高宗绍兴十五年（一一四五）进士。官终知无为军巢县。按：《七十二峰足徵集》卷三作字克之，马迹山人，仕至显谟阁待制，忤时归里。《至顺镇江志》卷一八有传。今录诗十七首。